คลังย้ำเรียกค่าเสียหาย "ปู" แน่แต่ต้องรอบคอบ
รมว.คลังระบุดำเนินการเรียกค่าเสียหาย "ยิ่งลักษณ์" กรณีจำนำข้าวแน่นอน แต่ต้องรอบคอบ
18 ก.พ. 2558

รมว.คลังระบุดำเนินการเรียกค่าเสียหาย "ยิ่งลักษณ์" กรณีจำนำข้าวแน่นอน แต่ต้องรอบคอบ 
เมื่อวันที่ 18 ก.พ. นายสมหมาย ภาษี รมว.คลังคลัง ให้สัมภาษณ์กรณี การดำเนินการเรียกค่าเสียหายโครงการจำนำข้าวจาก น.ส.ยิ่งลักษณ์ ชินวัตร อดีตนายกรัฐมนตรี ว่า ขณะนี้กำลังดำเนินการอยู่ แต่ต้องทำให้รอบคอบพราะมีหลายหน่วยงานเกี่ยวข้อง และต้องส่งให้ฝ่ายกฎหมายดู ส่วนเรื่องตัวเลขตนไม่ค่อยรู้ให้ถามปลัดกระทรวงเพราะดูเรื่องนี้มาต่อเนื่อง ซึ่งอีก 2 วันคงจะทราบว่าจะดำเนินการอย่างไร 
เมื่อถามว่าการขาดทุนทางบัญชีกับขาดทุนของจริงตัวเลขไม่ตรงกันและการระบายข้าวยังระบายไม่หมด สมหมายกล่าวว่า เรื่องนี้มีหลักการคิด ส่วนกระทรวงคลังจะโต้แย้ง คณะกรรมการป้องกันและปราบปรามการทุจริตแห่งชาติ (ป.ป.ช.) หรือไม่นั้นขอดูรายละเอียดก่อน 
เมื่อถามว่าต้องรอให้ศาลฎีกาแผนกคดีอาญาของผู้ดำรงตำแหน่งทางการเมืองชี้มูลน.ส.ยิ่งลักษณ์ก่อนหรือไม่นายสมหมายกล่าวว่า  ไม่เกี่ยวกัน